ચાલુ વર્ષ ધોરણ-૧૦ની પરીક્ષા આપ્યા બાદ માર્કશીટની સાથે-સાથે વિદ્યાર્થીને વિદ્યાર્થીનું નામ, પરીક્ષાનો સીટ નંબર, જન્મતારીખ, શાળાનું નામ, પરીક્ષાનું કેન્દ્ર વગેરે વિગતો દર્શાવતું સર્ટિફિકેટ મળી જશે. શિક્ષણ બોર્ડનાં સૂત્રોએ જણાવ્યું હતું કે વિદ્યાર્થી અને વાલીઓને પાસપોર્ટ તથા વિઝા કઢાવવા માટે જરૂરી માધ્યમિક શાળાના સર્ટિફિકેટને લઈને પડતી મુશ્કેલીઓ ધ્યાને લઈને આ વર્ષથી તમામ વિદ્યાર્થીને આ પ્રકારનું સર્ટિફિકેટ આપવાનો નિર્ણય કરાયો છે, જેના કારણે શિક્ષણ બોર્ડને ૫ લાખ રૂપિયાનો વધારાનો આર્થિક બોજ પડશે.